DOHOME โบรกฯชี้กำไรไตรมาส 2 ทำจุดสูงสุดใหม่ 585 ลบ. เชียร์ซื้ออัพเป้าใหม่ 30 บ.
DOHOME โบรกฯชี้กำไรไตรมาส 2/2564 ทำจุดสูงสุดใหม่ 585 ลบ. ทั้งปีโตแรง 156% แตะ 1.86 พันลบ. เชียร์ซื้ออัพเป้าใหม่ 30 บ.
DOHOME โบรกฯชี้กำไรไตรมาส 2/2564 ทำจุดสูงสุดใหม่ 585 ลบ. ทั้งปีโตแรง 156% แตะ 1.86 พันลบ. เชียร์ซื้ออัพเป้าใหม่ 30 บ.
2 ก.ค. 2564

บล.โนมูระ พัฒนสิน ระบุในบทวิเคราะห์วันนี้ (2 ก.ค.64) บริษัท ดูโฮม จำกัด (มหาชน) หรือ DOHOME (Upgrade TP from 28 to 30) : มีมุมมอง slightly positive ต่อแนวโน้มกำไรสุทธิไตรมาส2/2564 ที่จะทำจุดสูงสุดใหม่ 585 ล้านบาท (+300%เทียบช่วงเดียวกันของปีก่อน, +8% เทียบไตรมาสก่อนหน้า) โดยขยายตัว เทียบช่วงเดียวกันของปีก่อนแรงสุดในกลุ่มค้าปลีกตาม i) กำลังซื้อต่างจังหวัดแข็งแกร่งและราคาขายเหล็ก ผสานกับ ii) ความสำเร็จในการปรับปรุงความสามารถในการทำกำไรหลายๆด้าน หนุนอัตรากำไรขั้นต้นจะปรับขึ้นเด่น (+710bps เทียบช่วงเดียวกันของปีก่อน, +30bps เทียบไตรมาสก่อนหน้า)
ทั้งนี้ แม้ยังคงมองกำไรสุทธิครึ่งปีหลัง 2564 จะลงเทียบครึ่งแรกปี 2564 ตามฤดูกาลและอานิสงส์ราคาเหล็กลดลง แต่ด้วย SSSG และ Margin ช่วงครึ่งปีแรก 2564 ที่ดีกว่าคาด จึงปรับกำไรสุทธิปี2564-2566 ขึ้น โต 6-9% โดยทั้งปี 2564 จะกลายเป็น 1.86 พันลบ. โตแรง 156% เทียบช่วงเดียวกันของปีก่อนก่อนที่ปี 2565 จะโตเหลือ +2%เทียบช่วงเดียวกันของปีก่อนเพราะฐานสูง